Яшчэ адной важнай праблемай Іэн Кэлі назваў рашэнне беларускіх уладаў не працягваць мандат офіса АБСЕ ў Мінску, тэрмін якога заканчваецца 31 сакавіка. Калі рашэнне не будзе адменена, офіс мусіць быць закрыты. Гэта рашэнне прадстаўнік ЗША ў АБСЕ назваў памылкай і выказаў спадзяванне, што яна будзе выпраўлена. На яго перакананне, місія АБСЕ ў Беларусі незавершаная. Праграмы, якія распачаты і якія толькі запланаваныя, разлічаны на працяглыя тэрміны, яны ўзгадняліся з беларускім бокам.